CELEX: 32017D2223
Language: el
Date: 2017-11-30 00:00:00
Title: Εκτελεστική απόφαση (ΕΕ, Ευρατόμ) 2017/2223 της Επιτροπής, της 30ής Νοεμβρίου 2017, για την τροποποίηση της απόφασης 90/177/Ευρατόμ, ΕΟΚ με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2017) 7860]

2.12.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 318/35
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ, Ευρατόμ) 2017/2223 ΤΗΣ ΕΠΙΤΡΟΠΉΣ
      της 30ής Νοεμβρίου 2017
      για την τροποποίηση της απόφασης 90/177/Ευρατόμ, ΕΟΚ με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
      
         
            [κοινοποιηθείσα υπό τον αριθμό C(2017) 7860]
         
      
      (Τα κείμενα στη γαλλική και την ολλανδική γλώσσα είναι τα μόνα αυθεντικά)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας,
      Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
      Έπειτα από διαβούλευση με τη συμβουλευτική επιτροπή ιδίων πόρων,
      Εκτιμώντας τα ακόλουθα:
      
                  (1)
               
               
                  Δυνάμει του άρθρου 371 της οδηγίας 2006/112/ΕΚ του Συμβουλίου (2), το Βέλγιο μπορεί, σύμφωνα με τις προϋποθέσεις που ίσχυαν σε αυτό το κράτος μέλος την 1η Ιανουαρίου 1978, να εξακολουθήσει να απαλλάσσει από τον φόρο τις πράξεις που περιλαμβάνονται στον κατάλογο του παραρτήματος Χ μέρος B της εν λόγω οδηγίας. Σύμφωνα με το εν λόγω άρθρο, αυτές οι πράξεις πρέπει να λαμβάνονται υπόψη για τον καθορισμό της βάσης των ιδίων πόρων που προέρχονται από τον φόρο προστιθέμενης αξίας (ΦΠΑ).
               
            
                  (2)
               
               
                  Με την απόφαση 90/177/Ευρατόμ, ΕΟΚ της Επιτροπής (3), επιτρέπεται στο Βέλγιο να χρησιμοποιεί κατά προσέγγιση εκτιμήσεις για τις πράξεις που αναφέρονται στο παράρτημα X μέρος Β σημεία 11 και 12 της οδηγίας 2006/112/ΕΚ, σχετικά με τα αεροσκάφη και τα πολεμικά πλοία.
               
            
                  (3)
               
               
                  Οι εξουσιοδοτήσεις που χορηγήθηκαν στο Βέλγιο για τις πράξεις που αναφέρονται στο παράρτημα Χ μέρος Β σημεία 11 και 12 της οδηγίας 2006/112/ΕΚ δεν υπόκεινται σε χρονικό περιορισμό. Για λόγους διαφάνειας και ασφάλειας δικαίου, η εφαρμογή αυτών των εξουσιοδοτήσεων είναι σκόπιμο να περιοριστεί χρονικά.
               
            
                  (4)
               
               
                  Επομένως, η απόφαση 90/177/Ευρατόμ, ΕΟΚ θα πρέπει να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Στο άρθρο 2 της απόφασης 90/177/Ευρατόμ, ΕΟΚ, τα σημεία 5 και 6 αντικαθίστανται από το ακόλουθο κείμενο:
      
         
                     «5.
                  
                  
                     Μέχρι τις 31 Δεκεμβρίου 2020, παραδόσεις, μετατροπές, επιδιορθώσεις, συντήρηση, ναυλώσεις και εκμισθώσεις αεροσκαφών που χρησιμοποιούνται από κρατικούς οργανισμούς καθώς και αντικειμένων ενσωματωμένων στα αεροσκάφη αυτά ή που χρησιμεύουν για την εκμετάλλευσή τους [παράρτημα Χ μέρος Β σημείο 11 της οδηγίας 2006/112/ΕΚ του Συμβουλίου (*1)].
                  
               
                     6.
                  
                  
                     Μέχρι τις 31 Δεκεμβρίου 2020, παραδόσεις, μετατροπές, επιδιορθώσεις, συντήρηση, ναυλώσεις και εκμισθώσεις πολεμικών πλοίων (παράρτημα Χ μέρος Β σημείο 12 της οδηγίας 2006/112/ΕΚ).
                  
               
      Άρθρο 2
      Η παρούσα απόφαση απευθύνεται στο Βασίλειο του Βελγίου.
      
         Βρυξέλλες, 30 Νοεμβρίου 2017.
         
            
               Για την Επιτροπή
            
            Günther OETTINGER
            
               Μέλος της Επιτροπής
            
         
      
      
         (1)  ΕΕ L 155 της 7.6.1989, σ. 9.
      
         (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
      
         (3)  Απόφαση 90/177/Ευρατόμ, ΕΟΚ της Επιτροπής, της 23ης Μαρτίου 1990, με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο προστιθέμενης αξίας (ΕΕ L 99 της 19.4.1990, σ. 24).